KISKŐRÖS VÁROS POLGÁRMESTERE

ELŐTERJESZTÉS

(a képviselő-testület 2013. május 09-i rendkívüli ülésére)

TÁRGY:„Kiskőrös Város Önkormányzata - mélyépítési keretmegállapodás” – belterületi utak kátyúzása és parkolók létesítése tárgyában egyedi vállalkozási szerződés megkötésére irányuló konzultációs eljárás lefolytatása 
Kiskőrösön út- és kerékpárút javítási, valamint parkoló építési munkálatok kivitelezése vált szükségessé, tekintettel arra, hogy a városban több helyszínen is erősen megrongálódott a burkolat felülete.
Az alábbi helyszíneken a burkolat felülete jelentősen károsodott, de a javításukhoz nincs szükség a teljes pályaszerkezet cseréjére, csak javítási munkálatokra: Bánffy utca, Petőfi tér gyalogos átkelő, Petőfi tér - Safári u. kereszteződés, Holló utca-Vízmű u. kereszteződés, Holló utca Dózsa György út felöli része, Komáromi utca, Klapka utca felújítással nem érintett része, Batthyány utca, Alkotmány utca, Vattay utca, Csokonai utca, Kapisztrán utca, Kálvin utca, Damjanich utca, Aradi utca, Liget utca, Soós utca, Szent István utca, Safári utca, Tomori utca, Kölcsey utca – Rákóczi utca kereszteződés, Tompa utca, Virág utca, Hatvany utca – Mester utca kereszteződés, Uzsoki utca, Bartók utca, Lehel u. – Kassai utca kereszteződés, Kassai utca, Budai Nagy Antal utca, Kőrisfa utca, Izsáki út, Nyíl utca, Uzsoki utca – Meggyes utca kereszteződés, Pásztor utca – Honvéd utca kereszteződés, Béke utca, Kinizsi utca letöredezett útszegély javítása, Mező utca, Tüskös utca, Deák Ferenc utca, Szabadkai utca, Szendrey utca.

A következő helyszíneken megsüllyedt az útburkolat, amelynek helyreállítása szintén mélyépítése feladat: Petrovics utca 4., Budai Nagy Antal utca 26., Nagyatádi utca 72., Mező utca 46., Tüskös utca 3., Pásztor utca – Délibáb utca kereszteződése, Kertész utca területén útsüllyedések.

Aradi utcában (Bajcsy-Zs. u. – Damjanich u. közötti szakasz kopóréteggel történő felújítása. Széchenyi u. zsákutca felöli részének szilárd útburkolattal történő kialakítása. Kerékpárút javítása a vasúti átkelőhelytől kezdődően a laktanyáig.  Parkolók létesítése a Dózsa György úton. 
A megvalósítás becsült értéke: nettó …………..,- Ft.
A fentiek kapcsán elkészített műszaki tartalom értelmében a kivitelezési munkákra vonatkozóan konzultációs eljárás lefolytatására van szükség, tekintettel arra, hogy a megjelölt munkálatok kivitelezésére vonatkozó beszerzés közbeszerzés köteles tevékenységnek minősül. Az eredményes közbeszerzési eljárás esetén a kivitelezéssel érintett szakaszok mennyisége összességében 50%-al növelhető, amennyiben időközben további javítási igény merül fel. 
A kivitelezés megvalósítására Kiskőrös Város Önkormányzata és a DS Konzorcium (konzorciumvezető: Duna Aszfalt Kft. 6060 Tiszakécske, Béke u. 150.) között 2011. augusztus 17. napján létrejött keretmegállapodás ad lehetőséget. Ezen keretmegállapodás terhére kerül lefolytatásra jelen konzultációs eljárás.
A fentiek alapján javasolom, hogy a Képviselő-testület „Kiskőrös Város Önkormányzata - mélyépítési keretmegállapodás” tárgyában lefolytatásra került közbeszerzési eljárás eredményeképpen kötött keretmegállapodás alapján, egyedi vállalkozási szerződés megkötésére irányuló konzultációs eljárás megindítását hagyja jóvá a határozat-tervezetben foglaltak szerint.

A teljes dokumentáció a Stratégiai-és Városüzemeltetési Osztályon megtekinthető.
Kiskőrös, 2013. május 07.
Domonyi László sk.

      polgármester

HATÁROZAT-TERVEZET

1. Kiskőrös Város Képviselő-testülete hozzájárul a Kiskőrös belterületi útjain kátyúzás és parkoló létesítése tárgyú munkáihoz kapcsolódó „Kiskőrös Város Önkormányzata - mélyépítési keretmegállapodás” tárgyában lefolytatásra került közbeszerzési eljárás eredményeképpen kötött keretmegállapodás alapján, egyedi vállalkozási szerződés megkötésére irányuló konzultációs eljárás lefolytatásához.

2. A Képviselő-testület felhatalmazza a Polgármestert, hogy a közbeszerzésekről szóló többször módosított 2003. évi CXXIX. törvény és Kiskőrös Város Önkormányzata Közbeszerzési Szabályzata alapján az eljárást megindítsa és a szükséges intézkedéseket megtegye.

